tomron87/hebrew-wikipedia-sentences-corpus huggingface dataset:
כותרת העבודה על הסרט נחשפה בכמה מחשבוניותיהם החברתיים של כמה מאנשי צוות השחקנים וההפקה כ-" Say my Name", אשר שימש באופן דיסקרטי בתסריטים המתוכננים ובמערכות ההפקה כדי לשמור על העניינים "להתקדם מתחת לרדאר".
במקור, הסרט התעתד לעלות לאקרנים ב-12 ביוני 2020, תחת הפצתה של "סרטי יוניברסל", אך בעקבות התפרצות מגפת הקורונה, עלייתו לאקרנים נדחתה ל-25 בספטמבר 2020, ואז שוב ל-16 באוקטובר 2020, תאריך שנשמר במקור לסרט "האלווין 2: הנקמה".
לאחר מכן, הוחלט לדחות פעם נוספת את עלייתו לאקרנים של הסרט ל-27 באוגוסט 2021.
כרזת טיזר לסרט הופצה ב-25 בפברואר 2020, וטריילר ראשון עלה באופן מקוון לרשתות החברתיות ב-27 בפברואר 2020 .
קנדל ג'מאל ווסטון מאנלי (בספרדית: Kendall Jamaal Waston Manley; נולד ב-1 בינואר 1988) הוא כדורגלן קוסטה ריקאי, המשחק בעמדת הבלם בדפורטיבו סאפריסה מליגת העל של קוסטה ריקה.
ווסטון התחיל את הקריירה שלו במחלקת הנוער של דפורטיבו סאפריסה.
בינואר הושאל לקרמליטה, ובינואר שלאחר מכן, לנסיונל מליגת העל האורוגוואית.
במרץ הושאל לשלושה חודשים לבאיאמון מליגת הכדורגל של פאורטו ריקו.
בהמשך הושאל גם ללה יו אוניברסיטריוס, פרס זלדון.
ב-8 באוגוסט 2014 חתם ווסטון בונקובר וייטקאפס מה-MLS.
ב-25 באוקטובר, כבש את שער הבכורה שלו בקבוצה במשחק האחרון של הליגה הסדירה.
שער זה, היה גם שער הניצחון, שבזכותו העפילה ונקובר לפלייאוף ה-MLS.
בחודש זה, אף זכה בתואר כדורגלן החודש של הליגה.
ב-15 בינואר 2021, ווסטון חזר לקוסטה ריקה וחתם בדפורטיבו סאפריסה.
ווסטון, שיחק בצעירותו בנבחרות הצעירות של קוסטה ריקה, ואף נכלל בסגל הנבחרת הצעירה לקראת גביע העולם בכדורגל עד גיל 20 - 2007.
במאי , ווסטון ערך את הופעת הבכורה שלו בנבחרת הבוגרת במשחק נגד .
ב-15 בדצמבר 2015, כבש את שער הבכורה שלו בנבחרת בניצחון 0–1 נגד .
ב-8 באוקטובר 2017, הוא כבש שער שוויון בדקה ה-95 במהלך המשחק נגד , שהבטיח לנבחרתו עליה למונדיאל 2018. במונדיאל עצמו, ווסטון כבש בתיקו 2-2 נגד .
ליגת העל של קוסטה ריקה:
כדורגלן העונה של ונקובר וייטקאפס: ,
מרשל קַנְדִידוֹ מָרִיָּאנוֹ דֶּה סִילְבָה רוֹנְדוֹן (בפורטוגזית: Cândido Mariano da Silva Rondon; 5 במאי 1865 – 19 בינואר 1958) היה קצין בשורות הכוחות המזוינים של ברזיל אשר נודע במסעות הגילוי שלו ביער האמזונאס בתחילת המאה ה-20 במדינות מאטו גרוסו ורונדוניה (הקרויה על שמו).
רונדון הנהיג תנועה פוליטית לשימור אורח חייהם של הילידים הברזילאים ללא הפרעה חיצונית.
מסעות הגילוי שלו התקיימו בתמיכה ממשלתית בתקופת נשיאותו של אפונסו פנה.
רונדון היה למנהלו הראשון של שירות ההגנה האינדיאני מטעם הממשלה הברזילאית והיה בעל חלק מרכזי בהקמת השמורה האינדיאנית שינגו (Xingu).
בשנת 1913 עמד לצד תאודור רוזוולט בראש משלחת חקר לתוך נהר האמזונאס.
רונדון נולד בשנת 1865 לאב פורטוגזי ואם ילידית, בכפר סנטו אנטוניו דה לבגר (Santo Antônio do Leverger) בדרום מערב האימפריה הברזילאית, בדרום מאטו גרוסו.
ילדותו הייתה קשה: אביו מת לפני שנולד, אמו נפטרה כשיה בן שנתיים בלבד.
גם הסבים והסבתות איתם נשלח לגור נפטרו במהרה, ולבסוף הוא גודל על ידי דודו.
הוא למד בבית ספר צבאי והצליח להרוויח הערצה בקרב מעגל הפעילות שלו עוד בתחילת הקריירה הצבאית שלו.
בעודו חייל, הוטלה על רונדון המשימה שהקנתה לו שם בקנה מידה לאומי: בניית קווי טלגרף אל פנים יערות הגשם הטרופיים הצפופים של מערב ברזיל, כדי לחבר את האזורים הללו לאזורים המפותחים יותר של המזרח.
הקו הראשון שבנה השתרע על פני המדינה שבה נולד; מאטו גרוסו.
בהמשך פיקח על בניית כביש מריו דה ז'ניירו (בירת ברזיל באותה העת) לעיר הסמוכה לכפר הולדתו.
האפקטיביות של רונדון הביאה בסופו של דבר את הממשלה למנות אותו למשרת ראש ועדת הטלגרף ולראש חיל ההנדסה של הכוחות המזוינים של ברזיל.
בחייו הוא עזר להניח למעלה מ-4,000 קילומטרים של קווי טלגרף, לא רק בברזיל, אלא גם בבוליביה ובפרו השכנות.
לרוע המזל, עד שהפרויקט שלו הושלם, התקשורת הטלגרפית כבר התיישנה.
בעת הנחת תשתית זו, רונדון גם חקר כמה מהשטחים המסוכנים ביותר בעולם, מצא הריסות עתיקות, מיפה אזורים חדשים וגילה יובלי נהרות שהיו ידועים בעבר רק על ידי הילידים שהתגוררו שם בתוך יער האמזונאס.
אולם, בניגוד לרוב החוקרים הלא ילידים שלפניו, רונדון התעקש להתייחס לאנשים הילידים באדיבות וללא התקוטטות או אלימות.
בידיעה כי בעבר נתקלו הילידים באכזריות מצד החוקרים שחדרו לאזורי מחייתם ולבתיהם, סירב רונדון לתקוף, אך נתקל בעוינות מצד שבטים ילידים שונים שכבר מאסו מההתערבות של החוקרים המערביים בתוך חייהם.
רונדון אחת אמר שפעל לפי הסיסמה "למות במידת הצורך, אך לעולם לא להרוג".
במקום התנגשויות צבאיות ואיומים נגד שבטים אינדיאנים ילידים, רונדון נהג להשאיר מתנות לאנשים ילידים כשהוא עבר בהתיישבויות מרכזיות בתוך האמזונאס.
פעם אחת הוא ניגן תקליט של זמר האופרה האיטלקי אנריקו קארוזו בויקטור טוקינג משין כדי למשוך את תשומת ליבם של האינדיאנים המקומיים ולהתיידד איתם.
הוא כמעט נהרג על ידי חץ מורעל בנסיעה אחת במהלך התקפה של שבט אינדיאני עוין שהתנגד למעורבות החוקרים באזור, אך עדיין התעקש כי אנשיו לא יתנקמו לאינדיאנים.
עמדתו הנאורה של רונדון כלפי אנשים ילידים נעוצה בפוזיטיביזם, הפילוסופיה שלפיה ניתן היה להכיר את העולם רק באמצעות עובדות מנוסות; הוא השליך דת ומערכות אמונה אחרות לטובת וידע קונקרטי וחקר מדעי ישיר.
זה גרם לו להאמין באחווה אוניברסלית ובשוויון של כל העמים.
בתקופת כהונתו של נשיא ברזיל, אפונסו פנה, הועברו כספים מצידה של הממשלה את רונדון בכדי שיפתח את משלחותיו.
בשנת 1913 ארגן רונדון משלחת למעמקי נהר האמזונאס ביחד עם מספר חוקרים נוספים, בהם נשיא ארצות הברית לשעבר, תאודור רוזוולט.
במהלך המסע לגילוי ההתקשרות של נהר הריו דה דובידה עם נהר האמזונאס, נפצע רוזוולט וחלה אנושות.
בנו של רוזוולט סירב להשאיר את אביו מאחור ורונדון העריך את חייו של רוזוולט כחשובים יותר מעצם המשלחת והורה על האטת התנועה.
רונדון הטמיע את אמונותיו לאיחוד פעולה עם מקומיים בסוכנות הממשלתית הראשונה בברזיל להגנה על עמים ילידים, שאותו הוא סייע להקים.
למרות כל הפציעות הפיזיות בחייו לאורך הקריירה הארוכה שלו, הוא חי עד גיל 92, ומת בשנת 1958 בריו דה ז'ניירו.
מדינה ברזילאית שעשה רבות לחקור אותה נקראה על שמו בשנת 1982 - רונדוניה, הגובלת בבוליביה מדרום-מערב.
הוא היה מועמד לפרס נובל לשלום שנה לפני מותו אך לא זכה בפרס בסופו של דבר.
המורשת המרכזית שלו מחולקת בין התרומה המדעית שלו למסעות החקר הרבים ברחבי האמזונאס לבין פעילותו במסגרת היותו סנגור עבור עמים ילידים מצידה של הממשלה הפדרלית.
על פעילותו היה רונדון למרשל בשורות הצבא הברזילאי.
כמו אלו, נקראו על שמו של רונדון רחובות, כבישים, שכונות ובתי ספר שונים ברחבי ברזיל.
קנדל תומאס בראון הוא כדורסלן אמריקאי המשחק בעמדות הסמול פורוורד והקלע באינדיאנה פייסרס.
הוא בחר לשחק בקבוצת הכדורסל של אוניברסיטת ביילור, ובהופעת הבכורה שלו בקבוצה קלע 13 נקודות.
בתום העונה העמיד ממוצעים של 9.7 נקודות ו-4.9 ריבאונדים למשחק, והכריז על מועמדותו לדראפט 2022 ב-NBA.
בדראפט נבחר בראון בבחירה ה-48 על ידי מינסוטה טימברוולבס, והועבר בטרייד לאינדיאנה פייסרס תמורת בחירת סיבוב שני ב-2026. הוא הצטרף לסגל הקבוצה לקראת ליגת הקיץ של ה-NBA, ובארבעה משחקים העמיד ממוצעים של 9.8 נקודות, 4 ריבאונדים ו-2.3 אסיסטים למשחק.
לאחר הטורניר חתם על חוזה דו כיווני עם הפייסרס ועם פורט ויין מאד אנטס, שלוחתהּ של הפייסרס בליגת הפיתוח של ה-NBA.
קנדים הם קבוצת אנשים המזוהים עם מדינת קנדה, מרביתם אזרחיה ותושביה.
הקנדים הם אוכלוסייה מגוונת מאוד במוצאה וברקע התרבותי, האתני והדתי שלה, בעיקר בעקבות מדיניות ההגירה לקנדה.
רובם של הקנדים הם דו-לשוניים דוברי אנגלית וצרפתית ואוכלוסיית המדינה מונה כ־40 מיליון תושבים.
נכון לשנת 2010, הקנדים מהווים 0.5% מכלל אוכלוסיית העולם.
אוכלוסיית המדינה מונה כ-38 מיליון תושבים ורובם הם צאצאי מהגרים.
כ-41% מהקנדים הם מהגרים מדור ראשון או שני וכ-20% מתושבי קנדה במאה ה-21 הם לא ילידי המדינה.
סטטיסטיקאים צופים שעד 2031, כמעט מחצית מהקנדים מעל גיל 15 יהיו יליד חוץ או ילדים להורה יליד חוץ.
מדינת קנדה הוקמה בעיקר על ידי מהגרים מבריטניה ומצרפת.
החל מסוף המאה ה-19 החלו להגיע אליה מהגרים ממדינות אירופיות נוספות, בעיקר ממזרחה ומדרומה של היבשת.
בשנות ה-30, עקב המשבר הכלכלי, פסקה ההגירה כמעט לחלוטין ולאחר סיום מלחמת העולם השנייה התחדשה ההגירה מאירופה במלוא עוזה.
החל מסוף שנות ה-60 הנהיגה קנדה מדיניות הגירה המבוססת על גיל, רקע השכלתי ומקצועי והפתוחה למהגרים מכל רחבי העולם.
קנדים צרפתים הם המיעוט האתני הגדול בקנדה.
מוצאם מהמתיישבים הצרפתים שהגיעו לקנדה במאה ה-17 וה-18. בניגוד למתיישבים הבריטים, היו הקנדים הצרפתיים קתולים בדתם.
כיום, רוב הקנדים הצרפתים אשר חיים ברחבי צפון אמריקה מתגוררים בקוויבק, ומכנים את עצמם קֶבֶּקוּאָה ("Québécois", שפירושו קוויבקים).
בשנים 1840–1930 היגרו כ-900,000 קנדים צרפתים לארצות הברית, בעיקר לאזור ניו אינגלנד ואקדיה.
לעיתים מזהים פשוט כ"צרפתים", כ"קוויבקים" או כ"אקדים".
הקהילה היהודית בקנדה מונה קרוב ל-375 אלף איש (נכון ל-2010).
על פי דו"ח של קרן אסיה פסיפיק של קנדה , בשנת 2010 שהיו בחו"ל כ-2.8 מיליון אזרחים קנדיים, אשר היוו מהווים-8% מכלל האוכלוסייה הקנדית.
מבין המדינות בעלות אוכלוסייה קנדית משמעותית, בארצות הברית, הונג קונג, בריטניה, טייוואן, סין, לבנון, איחוד האמירויות הערביות ואוסטרליה קיימת הפזורה הקנדית הגדולה ביותר.
הקנדים בארצות הברית מהווים את קהילת המהגרים היחידה הגדולה ביותר עם למעלה ממיליון בשנת 2009, ומהווים 35.8% מכלל הקנדים בחו"ל.
כמו כן, החוק הקנדי איננו מגביל אזרחות כפולה ורוב המהגרים שומרים על אזרחותם גם לאחר שהתיישבו במדינות אחרות.
עם זאת על אף הקרבה הגאוגרפית ושיתוף הפעולה מתקיימים כמה הבדלים ברורים בין קנדה לבין ארצות הברית:
מדיניות רווחה וביטוח רפואי לכל
אמנם שתיהן הן מדינות מפותחות העומדות בצמרת העולמית מבחינת רמת-החיים הממוצעת של תושביהן, אך הפערים הכלכליים-חברתיים בארצות הברית הם גדולים יותר מאשר בקנדה.
קנדה היא מדינה שוויונית יותר באופייה ונוטה יותר משכנתה הדרומית להקדיש משאבים ציבוריים לרווחה.
כך למשל מונהג בקנדה ביטוח בריאות ממלכתי לכל.
רמות הפשיעה בקנדה נמוכות יחסית בדומה לאירופה והן רחוקות מרחק רב מרמות הפשיעה הגבוהות בארצות הברית.
הבדל נוסף המייחד את קנדה מארצות הברית הוא הזיקה ההיסטורית ארוכת השנים לבריטניה.
עד היום מבחינה פורמלית עדיין נחשבת מלכת אנגליה כראש המדינה.
הכנסייה הפרוטסטנטית הגדולה ביותר היא הכנסייה הקנדית המאוחדת.
רוב תושבי קוויבק הם חסרי דת.
לעומת זאת, באלברטה אוכלוסייה אוונגליסטית גדולה.
סקר משנת 2001 הראה כי 6,864,615 אנשים ציינו את השפה הצרפתית כשפתם הראשונה.
17,694,835 אנשים ציינו את האנגלית כשפה ראשונה.
44% מהקנדים הפרנקופונים מדברים אנגלית ו-9% מהקנדים האנגלופונים מדברים צרפתית.ישנן שפות בולטות נוספות, פרט לשתיים הרשמיות: 7.3 מיליון אנשים ציינו שפה לא רשמית כשפתם הראשונה.
מבין השפות הלא רשמיות, סינית תופסת את המקום הראשון עם 1.2 מיליון דוברים.
אחריה פנג'אבי עם חצי מיליון דוברים, ספרדית עם 458,850 דוברים, טאגאלוג עם 431,385 דוברים, ערבית עם 419,895 דוברים וגרמנית עם 384,040 דוברים.
בנוסף יש הרבה לשונות ילידיות, אך מספר דובריהן קטן – לא יותר מכמה עשרות אלפים.
קנדיס אמבר אוֹוֶנְס פארמר היא פרשנית פוליטית, סופרת ואקטיביסטית אמריקאית ימנית-קיצונית.
אוונס זכתה לפרסום רב כתומכת של הנשיא דונלד טראמפ, ועל היותה אישה אפרו-אמריקנית המבקרת את תנועת Black Lives Matter, המפלגה הדמוקרטית ופוליטיקת הזהויות הליברלית.
הובילה בעבר את קמפיין "בלקסיט" המעודד אפרו-אמריקאים לעזוב את המפלגה הדמוקרטית ושימשה כמנהלת התקשורת של ארגון ההסברה השמרני Turning Point USA בין השנים 2017 עד 2019.
לאוונס השקפות שנויות במחלוקת לגבי סוגיות הנוגעות לגזע וצדק חברתי בארצות הברית.
לטענתה, השיח הלאומי בארצות הברית עוסק יתר על המידה בגזענות ממסדית, עליונות לבנה ולאומנות לבנה, בזמן שהבעיות שפוגעות יותר באוכלוסייה האפרו-אמריקאית כיום הן פשיעה של שחורים כלפי שחורים, התפרקות התא המשפחתי, ומחסור בהזדמנויות כלכליות.
אוונס היא אישיות תקשורתית בולטת בתקשורת האמריקנית.
ב-2021 הצטרפה ל-The Daily Wire, חברת מדיה שמרנית שהוקמה על ידי בן שפירו, שם הנחתה את תוכנית האירוח הפוליטית "קנדיס" שחלקה השקפות שמרניות על אירועים אקטואליים ועל התרבות והפוליטיקה האמריקניות.
לאוונס קהל עוקבים גדול ברשתות החברתיות.
היא נוקטת לעיתים קרובות רטוריקה פרובוקטיבית וספגה ביקורת נרחבת בשל עמדותיה בנושאים פמיניזם, זכויות להט"ב ותאוריה ביקורתית של גזע.
הביעה התנגדות עזה לסגר ולדרישה להתחסן במהלך מגפת הקורונה, והגדירה החלטות ממשל אלו כהפרת חירויות אדם.
ביקורת נמתחה על אוונס גם על קידום תיאוריות קונספירציה במדיה החברתית ובהופעותיה בתקשורת.
במרץ 2024 פוטרה מ-The Daily Wire עקב התבטאויות אנטישמיות רבות וסכסוך מתוקשר עם המייסד בן שפירו.
אוונס, השלישית מתוך ארבעה ילדים, נולדה בווייט פליינס שבמדינת ניו יורק, וגודלה עם אחיה בסטמפורד שבקונטיקט על ידי סבה וסבתה בערך מגיל 11, לאחר שהוריה התגרשו.
מוצא סבתה מהקריביים – מהאי סנט תומאס, שהוא אחד מאיי הבתולה של ארצות הברית.
היא בוגרת בית ספר תיכון של סטמפורד.
בשנת 2007, במהלך שנתה האחרונה בתיכון, קיבלה אוונס שלוש הודעות דואר קולי גזעניות שכללו איומים ברצח מקבוצה של נערים לבנים מכיתתה.
ג'ושוע סטאר, מפקח בתי הספר בעיר, הקשיב להודעות ואמר שהן "מזעזעות".
משפחתה של אוונס תבעה את מועצת החינוך של סטמפורד בבית המשפט הפדרלי, בטענה שהעיר לא הגנה על זכויותיה.
התביעה הסתיימה בהסדר של 37,500 דולר בינואר 2008. אוונס העבירה הרצאת TED בנושא.
אוונס למדה לתואר ראשון בעיתונאות באוניברסיטת רוד איילנד.
היא נשרה לאחר שנת הלימודים הראשונה, ולדבריה נאלצה לעזוב בגלל בעיה בהלוואת הסטודנטים שלה.
לאחר מכן עבדה כמתמחה במגזין ווג בניו יורק.
בשנת 2012 עבדה כעוזרת אדמיניסטרטיבית בחברת הון פרטית במנהטן, ובהמשך התמנתה לסגנית נשיא המינהל בחברה.
בשנת 2015, אוונס הייתה מנכ"לית Degree180, סוכנות שיווק שהציעה שירותי ייעוץ, ייצור ותכנון.
האתר כלל בלוג שכתבה אוונס, ולעיתים קרובות פרסמה בו תוכן אנטי-שמרני ואנטי-טראמפיסטי.
באחד הפוסטים היא מתחה ביקורת על הרפובליקנים השמרנים והביעה תמיכה ב"שינוי החברתי הברור שצריך לקרות, באופן מיידי".
Social Autopsy, גיימרגייט ומהפך פוליטי
בשנת 2016 השיקה אוונס קמפיין מימון המונים בקיקסטארטר במטרה להקים אתר אינטרנט בשם SocialAutopsy.com, שנועד לחשוף בריונים ברשת על ידי מעקב אחר טביעת האצבע הדיגיטלית שלהם.
התוכנית הייתה שהאתר יאפשר למשתמשים לשלוח לאתר צילומי מסך של פוסטים פוגעניים, שיסווגו באתר לפי שם המשתמש.
המיזם ספג ביקורת בטענה שאוונס מבטלת את האנונימיות של משתמשי אינטרנט ומפרה את פרטיותם.
לפי The Daily Dot, "אנשים בעלי עמדות מנוגדות בנושא ההטרדה ברשת מיהרו למתוח ביקורת על מאגר הנתונים, וכינו אותו רשימת ביוש ציבורית שתעודד דוקסינג והטרדות כתגמול".
האתר גונה הן על ידי שמרנים והן על ידי פרוגרסיבים.
בתגובה, פורסמו פרטיה האישיים של אוונס באינטרנט.
אוונס האשימה בכך את הפרוגרסיבים.
בעקבות זאת, היא זכתה לאהדה מצד שמרנים המעורבים במסע ההטרדות של גיימרגייט, כולל הפרשנים הפוליטיים הימנים ותומכי טראמפ מיילו ינופולוס ומייק צ'רנוביץ'.
לדברי אוונס, ההתרחשויות הללו הפכו אותה לשמרנית.
בשנת 2017 כתבה: "הפכתי בן לילה לשמרנית...
הבנתי שהליברלים הם בעצם הגזענים.
Social Autopsy היא הסיבה שאני שמרנית".
קיקסטארטר השעתה את המימון ל-Social Autopsy והאתר מעולם לא נוצר.
עד שלהי 2017, אוונס החלה לבקר מושגים כמו גזענות חברתית , אי שוויון מערכתי ופוליטיקה של זהויות – בניגוד לעמדותיה שנתיים קודם לכן.
באותה השנה, החלה להעלות ליוטיוב סרטונים בעלי נושא פוליטי.
בספטמבר 2017, השיקה את Red Pill Black, אתר וערוץ יוטיוב המקדם שמרנות בקרב הקהילה השחורה בארצות הברית.
ב-21 בנובמבר 2017, בכנס התערוכה של MAGA ברוקפורד שבאילינוי, הודיע מייסד Turning Point USA, צ'ארלי קירק, כי אוונס תתחיל לעבוד כמנהלת המעורבות העירונית של הארגון.
העסקתה של אוונס על ידי TPUSA התרחשה בעקבות האשמות על גזענות בארגון.
במאי 2019, אוונס הודיעה על עזיבתה את תפקיד מנהלת התקשורת של הארגון.
באפריל 2018, קניה וסט צייץ: "אני אוהב את צורת המחשבה של קנדיס אוונס".
רבים ממעריציו של וסט לעגו על הציוץ.
במאי 2018, הנשיא דונלד טראמפ אמר שלאוונס "יש השפעה גדולה על הפוליטיקה במדינתנו.
היא מייצגת קבוצה הולכת ומתרחבת של 'הוגים' חכמים במיוחד, וזה נפלא לצפות ולשמוע את הדיאלוג המתרחש...
כל כך טוב למדינה שלנו!".
אוונס נרשמה כרפובליקנית ב-2018, לאחר הדיונים בעקבות מועמדותו של ברט קוואנו לשופט בבית המשפט העליון.
היא התנגדה ל"לינץ' החברתי" שעשו לקוואנו, לדבריה, וטענה שהקריאה "תאמינו לנשים" היא "הדרך שבה עשו לאבותינו [השחורים] לינץ'", כלומר: "אין ראיות [לאונס], אך תאמינו לכל הנשים".
אוונס הופיעה באתרי קונספירציה שוליים, כגון InfoWars (שנוסד על ידי אלכס ג'ונס).
ב-2018 התארחה בפוקס ניוז, והחלה להתרחק מאתרי הקונספירציה של הימין הקיצוני, אך סירבה למתוח ביקורת על InfoWars או על מנחיו.
אוונס הנחתה את "המופע של קנדיס אוונס" בערוץ היוטיוב של PragerU.
היא עזבה את PragerU בשנת 2020 כדי להנחות את "קנדיס", תוכניתה ב-The Daily Wire.
באפריל 2020 הודיעה אוונס על כוונתה להתמודד לתפקיד בסנאט האמריקני או מושלת, בתנאי שתתמודד רק נגד דמוקרט מכהן.
היא לא חשפה לאיזה תפקיד ספציפי או באיזה סיבוב בחירות בדעתה להתמודד.
במהלך סיקור של The Daily Wire על הבחירות בארצות הברית ב-2020, הודיעה אוונס שהיא תצטרף ל-The Daily Wire ותנחה תוכנית משלה.
מאוחר יותר צייצה אוונס: "השמועות נכונות.
אני עוברת לנאשוויל ומצטרפת ל-The Daily Wire!!
זה היה סוד שקשה לשמור.
הפודקאסט שלה, "קנדיס", יצא לראשונה בפלטפורמה ב-19 במרץ 2021. פרקיו צולמו באולפן מול קהל חי ומשודרים מדי שבוע.
אורחים בולטים כללו את דונלד טראמפ (בתקופה בין כהונותיו כנשיא), נשיא UFC דיינה וייט, ונציג ארצות הברית ג'ים ג'ורדן.
בפברואר 2021 צייצה אוונס שהיא שוקלת להתמודד לנשיאות ב-2024.
Blexit, מונח שנטבע במקור על ידי מליה קונלי (Me'Lea Connelly), הוא הלחם בסיסים של "Black" (שחור) ו-"exit" (יציאה) הדומה ל-Brexit, מונח המשמש לתיאור פרישת בריטניה מהאיחוד האירופי.
תנועת Blexit המקורית הוקמה בשנת 2016 על ידי קונלי במטרה להשיג עצמאות כלכלית לאנשים שחורים על ידי עידוד האמריקנים השחורים לעזוב את המערכות הפיננסיות המסורתיות שקיפחו באופן היסטורי את הקהילה השחורה.
בשלהי 2018 השיקה אוונס קרן Blexit אחרת, שהציגה קמפיין ברשתות חברתיות כדי לעודד אפרו-אמריקאים, לטינים ומיעוטים אחרים לנטוש את המפלגה הדמוקרטית ולהירשם כרפובליקנים עם הבטחה לחופשיות.
באותה תקופה, רק 8% מהאמריקאים השחורים הזדהו כרפובליקנים.
בהשקה באוקטובר 2018, אמרה אוונס ש"חברה היקר ועמיתה גיבור העל קניה וסט" עיצב מרצ'נדייז עבור התנועה.
למחרת, הכחיש ווסט שהוא המעצב ואמר "מעולם לא רציתי שום קשר עם Blexit" ו"השתמשו בי להפיץ מסרים שאיני מאמין בהם"; עם זאת, לאחר התנצלות, וסט עדיין תומך באוונס.
בשנת 2021, למרות התמעטות התרומות, קיבלה אוונס מהקרן 250,000 דולר עבור עבודתה.
אוונס אמרה שלא היה לה שום עניין בפוליטיקה לפני 2015, אך זוהתה בעבר כליברלית.
בשנת 2017 החלה לתאר את עצמה כתומכת טראמפ שמרנית.
היא אפיינה את טראמפ כ"מושיע" הציוויליזציה המערבית, וטענה שטראמפ לא עסק ברטוריקה שמזיקה לאפרו-אמריקאים, או הציע מדיניות שתפגע באפרו-אמריקאים.
באוקטובר 2018, אמרה שמעולם לא הצביעה ורק לאחרונה הפכה לרפובליקנית רשומה.
הגרדיאן תיאר את אוונס כ"אולטרה-שמרנית", ומגזין ניו יורק ו-Columbia Journalism Review תיארו אותה כ"ימנית".
הדיילי ביסט כינה את דעותיה "ימניות קיצוניות" וה-Pacific Standard כינה אותה חברה ב"ימין האלטרנטיבי", למרות שהיא דחתה את שני המונחים.
לדבריה, הושפעה מעבודתם של אן קולטר, מיילו ינופולוס, בן קרסון ותומאס סואל.
לאוונס התבטאיות קשות כפי השמאל האמריקאי.
לדבריה, "השמאל שונא את אמריקה, וטראמפ אוהב אותה".
עוד אמרה שהשמאל "הורס הכל באמצעות אידאולוגיית המרקסיזם התרבותי הזו".
אוונס מבקרת את תנועת Black Lives Matter ותיארה את מפגיני התנועה כ"חבורה של פעוטות בכיינים, המעמידים פנים שהם מדוכאים בשביל תשומת לב".
לטענתה, לאפרו-אמריקאים יש מנטליות של קורבניות, ולעיתים קרובות היא מתייחסת למפלגה הדמוקרטית כ"מטע", ביטוי המרמז לניצול עבדים.
עוד טענה כי השמאל האמריקאי אוהב ש"אנשים שחורים יהיו תלויים בממשלה", שאנשים שחורים עברו שטיפת מוח כדי להצביע לדמוקרטים, ושאלימות משטרתית נגד שחורים אינה קשורה לגזענות, והתייחסה להרג משטרתי של אנשים שחורים כעניין טריוויאלי לאפרו-אמריקאים.
לטענתה, מצבם של האמריקאים השחורים גרוע יותר מבחינה כלכלית היום מאשר בשנות ה-50 של המאה ה-20 תחת ג'ים קרואו, וזאת בגלל ש"הצבענו רק למפלגה אחת מאז".
שיפורים כלכליים לאפרו-אמריקאים, כגון שיעור אבטלה נמוך, היא מייחסת לנשיאות טראמפ.
כשנשאלה האם זה בעייתי שקבוצות עליונות לבנה, כמו הקו קלוקס קלאן (KKK), תומכות בטראמפ, ענתה אוונס שאנטיפה נפוצה יותר מ-KKK.
אוונס אמרה שהתקשורת מסקרת את ה-KKK במהלך כהונתו של טראמפ כדי לפגוע בו.
בדיון שנערך בשנת 2019 על פשעי שנאה, התייחסה אוונס ל-KKK כ"ארגון טרור דמוקרטי".
לאחר עצרת איחוד הימין ב-2017 בעיר שארלוטסוויל שבווירג'יניה, אמרה אוונס שהדאגה מהלאומנות הלבנה הגואה היא "מטופשת", וכינתה אותה "רק רטוריקה של בחירות" ו"בהתבסס על ההיררכיה של מה שמשפיע על מיעוטים אמריקאים, אם הייתי צריכה לעשות רשימה של 100 דברים, לאומנות לבנה לא הייתה נכנסת לרשימה".
בשנת 2018 דחתה אוונס דיווחים על התגברות מחודשת של פשעי שנאה, ואמרה: "כל האלימות שקרתה השנה היא בעיקר בגלל אנשים מהשמאל".
זאת למרות שבאותה שנה, לפחות 20 בני אדם נהרגו מהתקפות של הימין בעוד שרק אחד נהרג בהתקפה אפשרית של השמאל.
במהלך עדותה באפריל 2019 בפני ועדת המשפט של בית הנבחרים על העלייה בפשעי שנאה ועליונות לבנה בארצות הברית, העלתה אוונס את הטענה שהאסטרטגיה הדרומית, שננקטה על ידי המפלגה הרפובליקנית כדי להגביר את התמיכה הפוליטית בקרב מצביעים לבנים במדינות הדרום על ידי פנייה לגזענות נגד אפרו-אמריקאים, היא "מיתוס" ש"מעולם לא קרה".
מספר היסטוריונים אמרו בתגובה כי קיומה של האסטרטגיה הדרומית תועדה היטב במקורות בני זמננו עוד מתקופת זכויות האזרח, כאשר ההיסטוריון קווין מ.
קרוז, הכותב על השמרנות המודרנית, כינה את האמירה של אוונס "שטויות מוחלטות".
ביוני 2019 אמרה אוונס שמצבם של האפרו-אמריקאים היה טוב יותר ב-100 השנים הראשונות לאחר ביטול העבדות מאשר בתקופה שלאחר מכן, וכי הסוציאליזם הוא האשם בכך.
ביוני 2020 טענה אוונס שג'ורג' סורוס שילם לאנשים כדי למחות על רצח ג'ורג' פלויד.
כעבור זמן קצר, היא טענה שג'ורג' פלויד "לא היה אדם טוב.
לא אכפת לי מי רוצה לסובב את זה".
היא אמרה: "העובדה שהחשיבו אותו כקדוש מעונה מחליאה אותי".
הנשיא דאז טראמפ צייץ מחדש את דבריה של אוונס על פלויד.
בסרטון פייסבוק שזכה לכמעט 100 מיליון צפיות, כינתה אוונס את פלויד "בן אדם נוראי", תוך ציון רישומו הפלילי, ואמרה שהטענה שהמשטרה פועלת באופן מוטה גזעית היא "נרטיב מזויף".
ב-20 באפריל 2021 טענה אוונס שפסק הדין שניתן לקצין המשטרה לשעבר דרק שובין בגין רצח ג'ורג' פלויד הוא "נקמת האספסוף", והוסיפה: "זה לא היה משפט הוגן.
אף אדם לא יכול לומר שזה היה משפט הוגן".
ב-3 באוקטובר 2022, במהלך תצוגת האופנה ייזיס SZN 9 בפריז, הצטלמה אוונס לצד קניה וסט כששניהם לבושים בחולצות תואמות עם הסלוגן "WHITE LIVES MATTER" (חיי לבנים חשובים).
במהלך שבוע האופנה בפריז, וסט נכנס למשא ומתן עם בעלה של אוונס, מנכ"ל שירות הרשת החברתית Parler, לרכישת האתר.
לאחר שווסט פרסם ציוצים שבהם הכריז שהוא "הולך [לעשות] DEFCON 3 על העם היהודי", הגנה אוונס על וסט וקבעה: "מי שקורא את הציוץ הזה ביושר, לא מחשיב אותו כאנטישמי".
לאחר מכן האשימה אוונס את הליגה נגד השמצה בהסתה לאנטישמיות בעקבות הביקורת של הארגון על וסט וקיירי אירווינג.
הערותיה של אוונס נאמרו לפני שווסט שיבח את אדולף היטלר בראיון של InfoWars.
לאחר הראיון, הודיעה רשת Parler שווסט ביטל את תוכניותיו לרכוש את האתר.
ארגון ציוני אמריקה גינה את הגנתה של אוונס על וסט, וקרא לה "לחזור בה מהצהרותיה הפוגעניות והמסוכנות".
אוונס הגנה על אמירות של קניה וסט שנתפסו על ידי רבים כאנטישמיות, טענה שאין בהן בעיה והן אינן אנטישמיות, ומתחה ביקורת על יהודים שלדבריה מקדמים את רווחת ישראל על חשבון רווחתה של ארצות הברית, תוך שהיא משתמשת במוטיבים אנטישמיים.
במהלך פודקאסט עם טריסטן טייט, הצהירה אוונס כי יהודים שמגינים על ישראל כאשר "היא רוצחת ילדים", הם כמו שחורים שמגינים על ג'ורג' פלויד רק בגלל צבע עורם.
היא טענה כי תומכי ישראל נופלים קורבן ללחצים חברתיים ולחינוך שמלמד על טראומות ההיסטוריה היהודית בדומה למה שקורה בקהילה השחורה באמריקה.
בתגובה, אמר בן שפירו כי הצהרותיה "מחפירות" ו"מגוחכות", במיוחד בהקשר לישראל ולציונות.
אוונס מתנגדת להפלות, וכינתה הפלות כלי ל"השמדת תינוקות שחורים".
אוונס מבקרת את הפמיניזם, ותיארה את תנועת MeToo# כ"מטופשת" ואמרה שהיא "שונאת" אותה.
היא כתבה שהתנועה מבוססת על הרעיון ש"נשים הן טיפשות, חלשות וחסרות משמעות".
במאי 2018 הציעה אוונס ש"משהו ביוכימי קורה" לנשים שאינן נישאות או מביאות ילדים לעולם, וקישרה לשמות המשתמש בטוויטר של שרה סילברמן, צ'לסי הנדלר וקתי גריפין, באומרה שהן "הוכחה חיה" לתיאוריה זו.
סילברמן הגיבה: "נראה לי שעל ידי ציוץ זה, היית רוצה אולי לגרום לנו להרגיש רע.
הייתי אומרת שזה מעיד על המאמץ שלך להשתמש בשם המשתמש בטוויטר שלנו כדי שנוכל לראות.
הלב שלי נשבר בשבילך, קנדי.
אני מקווה שתמצאי אושר בכל צורה שתהיה".
אוונס הגיבה, והאשימה את סילברמן בתמיכה בטרוריסטים ובכנופיות פשע.
ב-28 ביולי 2017 הצהירה אוונס שהיא בעד לאסור על טרנסג'נדרים שעוברים ניתוח לשינוי מין לשרת בצבא ארצות הברית, אך הוסיפה שאינה מתנגדת לטרנסג'נדרים שכבר עברו שינוי מלא המשרתים בצבא.
באפריל 2022 כינתה את חברת וולט דיסני "מטפחי ילדים ופדופילים" ואף קראה להחרים את החברה לאחר שדיסני הודיעה על התנגדותה לחוק זכויות ההורים בחינוך בפלורידה.
במאי 2022 טענה בטוויטר כי החמוש שהיה מעורב בירי בבית הספר היסודי רוב יכול להיות טרנסג'נדר ואמרה, באופן חסר בסיס, שהוא "קרוס-דרסר".
לדברי אוונס, זו הייתה עדות לכך ש"היו הרבה סימנים לכך שהוא היה מופרע נפשית".
ביוני 2022, אוונס תיארה את שעת הסיפור עם דראג קווין כ"התעללות בילדים", בטענה שהורים שלוקחים את ילדיהם לשעת סיפור עם דראג קווין "אינם מוכשרים להביא ילדים לעולם" ו"צריך לקחת מהם את ילדיהם".
בדצמבר 2022 טענה אוונס שהחברה תרוויח מכך אם תשתמש ב"אפליה" בצורה יותר רווחת.
בספטמבר 2025 הפיצה תיאוריה כי בריז'יט מקרון, אשתו של נשיא צרפת עמנואל מקרון, נולדה כגבר.
אוונס מתנגדת לתוכניות רווחה, וטוענת שהן כלי של המפלגה הדמוקרטית להשאיר את האמריקאים השחורים תלויים בממשלה.
אוונס תומכת בקיום גדר ההפרדה בין ארצות הברית למקסיקו, ובגירוש מיידי של מהגרים לא חוקיים מארצות הברית.
בשנת 2018 הזהירה כי "אירופה תיפול ותהפוך ליבשת בעלת רוב מוסלמי עד 2050. מעולם לא הייתה מדינה בעלת רוב מוסלמי שבה חוקי השריעה לא יושמו".
לדעתה, ארצות הברית "תיאלץ להציל" את הבריטים.
לאחר ניצחונו של ג'ו ביידן בבחירות 2020 וסירובו של דונלד טראמפ להכיר בהפסדו, קידמה אוונס את טענותיו של טראמפ על הונאה המונית, ואמרה כי "הבחירות האמריקאיות זויפו בבירור".
לטענת אוונס, ההתחממות הגלובלית אינה "אמיתית", ובשנת 2021 היא קידמה מודעות בתשלום בפייסבוק שבהן כינתה את ממשלת ארצות הברית "רואי שחורות מודרניים" שחזו באופן מוטעה משברי אקלים במשך עשרות שנים.
במהלך שידור חי באינסטגרם ב-22 ביוני 2021, האשימה אוונס את המועמדת הרפובליקנית לשעבר, קימברלי קלאסיק, בהלבנת הון, השתמטות ממס, שימוש בסמים לא חוקיים ושימוש לרעה בכספי הקמפיין.
אוונס אמרה גם שקלאסיק היא "בעלת בית זונות" המגייסת חשפנויות למועדון חשפנות בבעלותו של בעלה של קלאסיק.
לטענת אוונס הדבר התגלה לה במהלך שיחה עם אישה שעבדה כחשפנית במועדון החשפנות של קלאסיק.
קלאסיק הכחישה את ההאשמות וביקשה מספר פעמים מאוונס להוריד את הסרטון, אך אוונס לא נענתה לבקשותיה.
ביולי הגישה קלאסיק תביעה נגד אוונס ותבעה 20 מיליון דולר בגין לשון הרע בטענה שההאשמות הביאו לכך שקלאסיק איבדה תמיכה פוליטית מתורמים, הורחקה מאירועים פומביים, וספגה ביטול עסקה להוצאת ספרים והטרדה שלה ושל
התביעה נדחתה בדצמבר 2022, וקלאסיק חויבה לשלם לאוונס הוצאות משפט בסך 115,000 דולר.
באפריל 2022 הוגשה תובענה ייצוגית בפלורידה נגד חברת המטבעות המבוזרים LGBcoin, אוונס, נהג מרוץ המכוניות ברנדון בראון ונאסקאר, בטענה שהנתבעים הצהירו הצהרות כוזבות או מטעות לגבי ה-LGBcoin וכי מייסדי החברה עוסקים בתרמית פאמפ אנד דאמפ.
סכסוך עם משפחתה של מולי טיבטס
באוגוסט 2018 הסתכסכה אוונס עם סם לוקאס, בן דודה של מולי טיבטס, נערה שנרצחה על ידי כריסטיאן ויארה, מהגר לא חוקי מקסיקני בן 24. בן דודה של טיבטס אמר כי אוונס ניצלה את מותה של טיבטס ל"תעמולה פוליטית".
בתגובה, תיארה אוונס את ביקורתו של לוקאס כהתקפה "מוזרה" על תומכי טראמפ.
מאוחר יותר באותו החודש, מתח הסניף של Turning Point USA באוניברסיטת איווה ביקורת על אוונס על "הטרדה ציבורית" כלפי בן משפחתה של טיבטס, וחברי ההנהלה של הסניף התפטרו כולם במחאה.
באוקטובר 2018, במהלך ניסיונות הפיגוע באמצעות חבילות דואר בארצות הברית נגד דמוקרטים מפורסמים, פנתה אוונס לטוויטר כדי לקדם את תאוריית הקשר שהדיוור נשלח על ידי שמאלנים.
לאחר שהרשויות עצרו חשוד בן 56 שהיה תומך טראמפ ורפובליקני רשום, מחקה אוונס את הציוץ שלה ללא הסבר.
ביולי 2024 קידמה תאוריית קשר שכת מאמיני יעקב פרנק קידמה תהליכים שליליים רבים בתרבות המערבית לאורך הדורות עד לימים אלו, כולל אתאיזם, רצח פולחני של ילדים נוצרים, פדופיליה והרעיון הציוני, וכן שזיגמונד פרויד הגה את תורת הפסיכואנליזה כדי להגן על פדופילים.
בהשקת השלוחה הבריטית Turning Point UK בדצמבר 2018, הזכירה אוונס את אדולף היטלר.
בתגובה לאדם בקהל שביקש "תחזית ארוכת טווח" לגבי המונחים "גלובליזם" ו"לאומיות", אמרה אוונס:
כמו כן אמרה שהערותיה היו על פשעי היטלר נגד היהודים.
הערותיה של אוונס על היטלר הושמעו באפריל 2019 על ידי חבר הקונגרס טד לוּ במהלך עדות מול ועדת המשפט של בית הנבחרים על התגברות פשעי השנאה והעליונות הלבנה באמריקה.
טד לוּ אמר שאינו מכיר את אוונס ובכוונתו לתת למילותיה לאפיין אותה, לפני שהשמיע את קטע האודיו.
אוונס הגיבה כי טד לוּ השמיט בכוונה את שאלת המראיין אשר מספקת הקשר קריטי לדבריה, מתוך כוונה להציגם במצג שווא כתמיכה בהיטלר, כדי להכתים את המוניטין שלה.
היא סיכמה עדות זו בכך שהביעה את דעתה שטד לוּ "מניח שאנשים שחורים לא ימשיכו לצפות בקליפ המלא באורך שעתיים" ושהקליפ המלא "תומצת בכוונה" על מנת "ליצור נרטיב אחר".
דונלד טראמפ ג'וניור שיבח את אוונס בטוויטר על ש"[חשפה] את הדמוקרטים על מניפולציה מכוונת של עובדות עבור הנרטיב שלהם".
אזכור במנשר של היורה של בכרייסטצ'רץ'
ברנטון הריסון טרנט, המחבל שביצע את הירי במסגד בכרייסטצ'רץ', הפיק מנשר לפני ביצוע הירי ובו כתב כי אוונס "השפיעה [עליו] מעל הכל".
לדברי העיתונאי רוברט אוונס, זה "אפשרי, ואפילו סביר" שטרנט העריך את אוונס, בהתחשב ברטוריקה שלה נגד מהגרים מוסלמים, אך בהקשר הזה, ההתייחסויות שלו אליה הן כנראה "שיטפוסטינג" שנועד לעורר סכסוך פוליטי.
לדוגמה, המשפט "למרות שאצטרך להתכחש לחלק מהאמונות שלה, הפעולות הקיצוניות שהיא קוראת לביצוען הן מוגזמות, אפילו לטעמי" הוא הטרלה, להערכתו של המגזין The Root.
שעות לאחר הירי, אוונס פרסמה ציוץ בתגובה להאשמות שהיא נתנה השראה לרצח ההמוני, ואמרה שהיא מעולם לא יצרה תוכן שמציג את דעותיה לגבי התיקון השני לחוקת ארצות הברית או לאסלאם.
הציוץ שלה תואר כ"פזיז וחסר כנות" כשהתברר שהיא דווקא כן פרסמה ציוצים על התיקון השני ועל האסלאם.
מאוחר יותר היא פרסמה הצהרות רשמיות הדוחות כל קשר למחבל.
לאורך השנים יזמה אוונס עימותים עם אמנים מפורסמים ממגוון ז'אנרים ורקעים.
באוקטובר 2018 טענה אוונס כי קניה וסט עיצב את הלוגו והחולצות של תנועת "Blexit" שיזמה.
ווסט הכחיש זאת וטען כי ערך היכרות בינה ובין אדם שעיצב את הלוגו.
מאוחר יותר, אוונס פרסמה התנצלות פומבית על השימוש בשמו בהקשר זה.
ביוני 2020, לאנס באס מלהקת אן סינק כינה את אוונס "נוכלת" לאחר שגיוס כספים שלה נפסל בגלל אמירות פוגעניות על ג'ורג' פלויד.
אוונס השיבה וקראה לו "לשתוק", וטענה כי הוא "עבר את השיא בתיכון".
טען כי אוונס היא "שתולה בתשלום" שמנסה לעמוד נגד ערכים של רוב הקהילה השחורה.
בעימות פומבי ביניהם הוא שאל מה המשמעות של הסיסמה "Make America Great Again" והצביע על תקופות גזעניות בהיסטוריה האמריקאית.
בנובמבר 2020 מתחה אוונס ביקורת על הופעתו של הארי סטיילס בשמלה על שער מגזין ווג, בטענה שזה חלק מ"הפמיניזציה של גברים במערב".
הביקורת גררה תגובות נגד רבות, כולל מהבמאית אוליביה ויילד שכינתה אותה "פתטית".
אוונס הייתה מעורבת בסכסוך בולט עם הראפרית קארדי בי מאז אוגוסט 2020. הסכסוך החל כאשר אוונס צייצה מחדש קליפ שלה בתוכנית "המופע של בן שפירו", שבו היא מתחה ביקורת על הראיון של קארדי בי עם המועמד לנשיאות דאז, ג'ו ביידן.
קארדי בי הגיבה והשתיים ניהלו ריב מתוקשר במידה רבה, כאשר אוונס לעגה לדקדוק ולאינטליגנציה של קארדי בי, בעוד קארדי בי לעגה לעמדתה הפוליטית של אוונס.
הריב חודש במרץ 2021 כאשר אוונס הופיעה בפוקס ניוז כדי לבקר את הביצוע של קארדי בי לשיר "WAP" בטקס פרסי הגראמי.
קארדי בי הגיבה והשתיים ניהלו שוב ויכוח, שהסתיים בכך שאוונס איימה בתביעה לאחר שקארדי בי פרסמה צילום מסך של ציוץ מזויף על כך שבעלה של אוונס בוגד בה עם אחיה.
קארדי בי איימה בתביעה נגדית בגין לשון הרע, עקב זה שאוונס טענה שההאשמות שקריות.
קארדי בי בסופו של דבר מחקה את ההאשמות.
במרץ 2023 מתחה אוונס ביקורת על תמונות כמעט עירומות של ליזו במדיה החברתית וטענה כי קבלת דימוי גוף מלא כ"יפה" היא שקרית.
ליזו לא הגיבה ישירות, אך הודיעה על שיתוף פעולה עם Dove Self-Esteem Project להעלאת מודעות לנזקי סטנדרטי יופי מזיקים.
באפריל 2023 טענה אוונס כי ג'וג'ו סיווה "מעמידה פנים שהיא לסבית כדי לקבל תשומת לב".
סיווה הגיבה בטוויטר: "בכבוד, תתרחקי ממני."
בנובמבר 2024, אוונס התייחסה לפוסט של אמה של ביונסה, טינה נואלס, על כך שביונסה לא קיבלה תשלום עבור הופעה בעצרת של קמלה האריס.
היא טענה כי ביונסה "שכחה מהי אותנטיות" וכי היא "רגילה שנשים שחורות משתחוות בפניה".
אוונס קידמה תעמולה רוסית, כולל הטענה השקרית שרוסיה יצרה את אוקראינה.
דעותיה קודמו על ידי השגרירות הרוסית, לאחר שצייצה בטוויטר ש"חיי רוסים חשובים" תוך זלזול בתנועת חיי שחורים חשובים.
במרץ 2022, אוונס טענה שאוקראינה "לא הייתה קיימת לפני 1989" ושזה "טיפשי" לרמוז שנשיא רוסיה ולדימיר פוטין מבצע רצח עם באוקראינה.
בתגובה, העיתונאית וההיסטוריונית האמריקנית אן אפלבאום כינתה את אוונס "התגלמות הבורות" והוסיפה כי "זה מה שקורה כשלא יודעים היסטוריה".
בדצמבר, במהלך ביקורו של נשיא אוקראינה וולודימיר זלנסקי בארצות הברית, אוונס צייצה בטוויטר שהיא רוצה "לחבוט" בו, וטענה טענה כוזבת שאשתו יצאה למסע קניות יקר במהלך נסיעה דיפלומטית לפריז.
בתחילת 2019, שלושה שבועות לאחר שנפגשו, התארסה אוונס לג'ורג' פארמר, אנגלי ויושב ראש לשעבר של Turning Point UK (השלוחה הבריטית של Turning Point USA).
פארמר הוא גם מנכ"ל אתר הרשתות החברתיות Parler.
ב-31 באוגוסט 2019, השניים נישאו ביקב טראמפ בשארלוטסוויל, וירג'יניה.
קנדיס מק'קלור , הידועה בשם הבמה קנדייז מק'קלור, היא שחקנית דרום אפריקאית-קנדית.
מק'קלור נולדה באזור גרינווד פארק בצפון דרבן, דרום אפריקה.
אמה אשת חינוך ואביה מוזיקאי.
החל מגיל ארבע עברה מקלור הלוך ושוב בין דרום אפריקה לקנדה.
היא השלימה את לימודיה התיכוניים בבית הספר התיכון ווסט ונקובר בשנת 1998. מקלור לוהקה להפקה של המחזה שיר העמק של את'ול פיוגארד בגיל 17.
ההופעה הראשונה של מק'קלור בטלוויזיה הייתה תפקיד ראשי עם לו דיאמונד פיליפס בסרט הטלוויזיה In a Class of His Own משנת 1999, ואחריו דרמת הנעורים Higher Ground של פוקס וסדרת ה-NBC של שבת בבוקר Just Deal, משנת-2000. עוד בשנת 2000 שיחקה בסדרת הדרמה הקנדית Da Vinci's Inquest.
בשנת 2002, מקלור גילמה את התפקיד של אליזבת מונרו בסרט ג'רמיה של שואוטיים,שיחקה את התפקיד של סו סנל בגרסה המחודשת של סרט הטלוויזיה לספר קארי של סטיבן קינג,.
וכיכבה בתור אנני פישר בשני פרקים של סדרת המדע הבדיוני הדרמה של ג'יימס קמרון בטלוויזיה מלאך שחור.
מ-2003 עד 2009, מק'קלור שיחקה בתפקיד אנסטסיה "די" דואלה בסדרת ערוץ המדע הבדיוני בטלסטאר גלקטיקה.
לאחר מכן הופיע מק'קלור בעיבוד טלוויזיה משנת 2009 ל"ילדי התירס" ולסרט העלילתי של קרל בסאי מאותה שנה קול.
בשנת 2012 הצטרפה מק'קלור לצוות השחקנים של סדרת המקור של נטפליקס המלוק גרוב מק'קלור הופיע גם בתוכניות טלוויזיה אחרות, כמו ויסלר, אנדרומדה, ג'ייק 2.0, סמולוויל וריפר.
ב-2023 דווח כי היא תשתתף בעונה החמישית של הסדרה של נטפליקס וירג'ין ריבר.
העונה החמישית עלתה ב-9 בספטמבר וקנדיס משחקת לוחמת אש אשר מתגרשת מבעלה ומתחילה מערכת יחסים עם פריצ'ר (קולין לורנס).
החל משנת 2013, מק'קלור עובדת עם ארגון ללא מטרות רווח CARE Canada כדי לטפל בעוני באזורים המתפתחים בעולם.
היא מתגורר בוונקובר, קולומביה הבריטית.
מקלור נשואה למוזיקאי איאן סיילנץ לי.
הוא הציע לה נישואין כאשר ביקרו את משפחתה בדרום אפריקה בדצמבר 2012.
פרס ליאו, מועמדות לשחקנית המשנה הטובה ביותר, 2002, קארי
פרס פיבודי, פרס פיבודי למצוינות בטלוויזיה, 2005, טלוויזיה מו"פ של Battlestar Galactica בשיתוף עם NBC Universal Television Studio, ערוץ המדע הבדיוני
קנדיס הליין קמרון בורה היא שחקנית אמריקאית וחברת פאנל בתוכנית אירוח.
היא ידועה בגילומה של DJ טאנר ב"צער גידול בנות" ובסדרת ההמשך שלה "צער גידול בנות - הדור הבא" ובמספר תפקידים בהפקות מקור של ערוץ הולמרק.
ב-2014, היא הייתה מתחרה בעונה 18 של "רוקדים עם כוכבים", וסיימה במקום השלישי.
היא כיכבה גם בתור סאמר ואן הורן ב-"Make It or Break It".
מ-2015 עד 2016, היא הייתה מנחה משותפת של תוכנית האירוח בטלוויזיה בשעות היום "The View".
בשנת 2022, היא הפכה למנהלת התוכן הראשית של Great American Media.
קנדיס קמרון נולדה להורים רוברט וברברה קמרון ב-6 באפריל 1976 בפנורמה סיטי, קליפורניה.
אחיה הגדולים של קנדיס הם השחקן קירק קמרון, והאחיות ברידג'ט ומליסה.
התחלת הקריירה וצער גידול בנות
קמרון כיכבה בתפקידים בתוכניות כמו "St.
בשנת 1985, היא גילמה את ג'ניפר בייטס בפרק של הסיטקום "פאנקי השובבה".
בשנת 1987, היה לה תפקיד כאחותו הצעירה של אריק סטולץ בקומדיית הנעורים "משהו נפלא".
בשנת 1987, בגיל 11, קמרון החלה את התפקיד הבולט בקריירה שלה בסיטקום "צער גידול בנות", בתור דונה ג'ו "DJ" טאנר, בתו הבכורה של דני טאנר (בוב סיגט).
היא שיחקה בסדרה לאורך שמונה העונות של הסדרה עד לסיומה ב-1995.
ב-1988 הופיעה בסרט העלילתי של טום הנקס וסאלי פילד "פאנץ' ליין".
קמרון אירחה את פרסי בחירת הילדים של ניקלודיאון ב-1990 עם הכוכבים של "צער גידול בנות" דייב קולייר ודייוויד פאוסטינו, ושוב ב -1994 עם ג'ואי לורנס ומארק ויינר .
לאחר שהסדרה הסתיימה ב-1995, בורה הופיעה בסדרות אורח "Cybill" ו"ילד פוגש עולם".
בורה גם הופיעה במספר רב של סרטי NBC שנעשו עבור הטלוויזיה.
לאחר שילדה, בורה לקחה הפסקה מהטלוויזיה והקולנוע כדי להתמקד במשפחתה.
ב-2007 כיכבה בורה בסיטקום "כל כך רייבן".
ב-2008 היא שיחקה יחד עם רנדי טראוויס ב- "The Wager" וכיכבה עם טום ארנולד בסרט הטלוויזיה "Moonlight and Mistletoe" עבור ערוץ הולמרק.
בורה חזרה לטלוויזיה ב-2009 ולוהקה ל- "Make It or Break It" שהסתיימה ב-2012.
ב-4 במרץ 2014, פורסם כי בורה תתחרה בעונה ה־18 של "רוקדים עם כוכבים" יחד עם מארק באלאס.
בני הזוג הגיעו לגמר וסיימו במקום השלישי אחרי מריל דייוויס ואיימי פורדי שלקחו את המקום הראשון והשני, בהתאמה.
בשנת 2015 פורסם כי בורה תחזור על תפקידה כדי ג'יי טאנר בספין-אוף של נטפליקס "צער גידול בנות - הדור הבא", שמה יהיה כעת די ג'יי טאנר - פולר.
הצילומים החלו ביולי 2015. הסדרה הסתיימה ב-2 ביוני 2020.
ביולי 2023, שחקנית צער גידול בנות - הדור הבא מיס בני האשימה בעקיפין את בורה בניסיון להסיר את דמותה של בני מהתסריט של התוכנית בשל זהותה הקווירית.
בורה שיחקה בלמעלה מ-20 סרטים של ערוץ הולמרק, כולל ה-"Switched for Christmas" משנת 2017, וכדמות הראשית אורורה טיגרדן בסדרת סרטי "אורורה טיגרדן" שכללה 18 סרטים.
בורה שימשה כמארחת של טקס פרסי Movieguide השנתי ה-26 עבור הרשת ב-8 בפברואר 2019, יחד עם בתה נטשה.
באפריל 2022, פורסם כי בורה תיקח תפקיד בכיר בחברת GAC Media - חברה בראשות ראש ערוץ הולמרק לשעבר ביל אבוט - כדי לפתח, להפיק ולככב בקומדיה רומנטית מקורית ובסרטי חג וסדרות עבור GAC Family (כיום Great American Family) ו-GAC Living.
בורה הפכה למנהלת התוכן הראשית של החברה.
בראיון בספטמבר 2015 חשפה בורה שספרה- Dancing Through Life חושף יותר בעיות אישיות משני ספריה הראשונים.
בראיון באפריל 2018, בורה שיתפה כי הספר Kind Is the New Classy עוסק ברעיון להישאר מרוכז ולתרגל אדיבות כלפי אחרים.
בורה התחתנה עם שחקן ההוקי הרוסי ב-NHL ולרי בורה ב-22 ביוני 1996. הם הכירו במשחק הוקי צדקה דרך השחקן דייב קולייר.
יש להם בת ושני בנים.
בתם נטשה התמודדה בעונה 11 של The Voice בגיל 18 וגילמה את הגרסה הצעירה של הדמות הראשית של אמה בתעלומה האחרונה של אורורה טיגרדן.
גיסה של קמרון הוא פאבל בורה.
היא התנצרה בגיל 12 והיא מייחסת את אמונתה לכוח המאחד את נישואיה.
היא חשפה שהיא סבלה מבולימיה נרבוזה בשנות העשרים המוקדמות לחייה.
בוויכוח ב-2016 עם וופי גולדברג, שהיא פרו צ'ויס ציינה בורה: "לילד אין קול.
מישהו צריך להיות הקול עבורו".
שנה סרט תפקיד הערות 1987 משהוא נפלא סינדי נלסון 1988 פאנץ' ליין קארי 1995 Monster Mash מרי 1996 No One Would Tell סטייסי קולינס 2001The Krew צ'יף קארלס 2007The Wager קסנדרה 2015 אמונת אבותינו סינתיה 2018 F.R.E.D.I פרדי תפקיד קולי 2024 מוזיקה מהנשמה קיי אולברייט
Elsewhereמייגן ווייטתפקיד חוזר, 5 פרקים1984טי.
Presentמגי לארסוןסרט טלוויזיהChristmas on Candy Cane Laneמפיקה, סרט טלוויזיהReindeer in Hereפקי (קול)תוכנית טלוויזיה מיוחדת2023My Christmas Heroניקול רמזיסרט טלוויזיה2024Just in Timeמפיקה; סרט טלוויזיה
Joy" (2018)" מאת For King & Country, בתור מגישת חדשות
קנדים ישראלים הם תושבי קבע ואזרחים קנדים אשר מוצאם ישראלי (יהודים ולא יהודים).
לפי מפקד האוכלוסין הקנדי של שנת 2021, כללה האוכלוסייה הישראלית-קנדית באותה העת 35,345 אנשים.
אחד הארגונים הבולטים בקנדה שמשרת את הקהילה הקנדית-ישראלית הוא ארגון הפדרציות היהודיות של צפון אמריקה אשר מספק שירותים חברתיים ושירותי דת לקהילות הישראליות והיהודיות בקנדה.
מרבית האוכלוסייה הקנדית-ישראלית מרוכזת בעיקר במרכזים העירוניים, בעוד שהקהילה הישראלית הגדולה ביותר בקנדה נמצאת בעיר טורונטו.
רוב הקנדים-ישראלים הם ממוצא יהודי.
העירשייכת לפרובינציה / טריטוריהסך הכל קנדים ישראלים(2021)אונטריו7,625קוויבק2,975קולומביה הבריטית985אלברטה560אלברטה350
יחסים עם הקהילה היהודית הקנדית הלא-ישראלית
האינטראקציה בין הישראלים בקנדה לחברי הקהילות היהודיות בארצות הברית (שאינם ישראלים) ומוסדותיהם איננה ניכרת בדרך כלל, ולעיתים רבות הישראלים נוטים אף להעדיף ליצור ולשמור על קשרים עם ישראלים-קנדים במקום להשתלב בקהילות היהודיות הקנדיות.
קנה סוכר (שם מדעי: Saccharum) הוא צמח עשבוני רב-שנתי ממשפחת הדגניים.
גבעוליו של קנה-הסוכר הם קנים גבוהים, המגיעים עד לגובה של 7 מטר, והם מלאים ופרוקים לפרקים.
לגבעולים עלים ארוכים ורחבים יחסית, ובקרקע יש להם קני-שורש.
עם הסוג קנה-סוכר נמנים כ-12 מינים, שרובם גדלים באזור הטרופי של חצי-הכדור המזרחי.
המין החשוב ביותר בסוג זה הוא קנה-הסוכר התרבותי.
מצמח זה מפיקים כיום יותר ממחצית כמות הסוכר הנצרך בעולם כולו, והוא עולה אפוא בחשיבותו על סלק הסוכר.
ארצות גידולו העיקריות הן הודו וברזיל.
ובאתיופיה גידול קנה-הסוכר החל כבר בימי קדם, ולראשונה הפיקו ממנו סוכר בהודו ובסין.
קנה הסוכר הגיע למזרח הקרוב במהלך המאה השביעית לספירה בעקבות כיבושי האסלאם, ועם גילוי אמריקה, הגיע גם לעולם החדש.
במלאת לצמחי קנה-הסוכר התרבותי שנתיים, אפשר לקצור את יבולם במשך שלוש שנים רצופות, ואז יש לחדש את המטע, אם על ידי זריעתו מחדש ואם על ידי שריפת הקנים.
לאחר שנשרפו, מוציאים קני-השורש קנים חדשים.
החלק התחתון של ה"קנה" הוא העשיר ביותר בסוכר.
על פי נתוני ארגון המזון והחקלאות בשנת 2023 הופקו מעל 2 מיליארד טון של קנה סוכר, והוא הגידול החקלאי עם התפוקה הגדולה ביותר בעולם.
השימוש העיקרי בקנה הסוכר התרבותי הוא להפקת סוכר, והוא מהווה קרוב ל-60% מהמקורות להפקתו.
היבול העולמי הממוצע הוא 500 ק"ג סוכר לדונם.
בישראל הגיעו להיקפים של פי שניים עד שלושה (1988).
סירופ סוכר הוא סירופ מתוק המיוצר במהלך זיקוק קנה סוכר.
הוא משמש כממתיק בבישול ובאפייה.
מקנה הסוכר מפיקים משקאות אלכוהוליים כמו קשאסה ורום.
בתהליך הפקת הסוכר נוצרת מולאסה המשמשת לצריכה ישירה או לייצור הרום, כמאכל בעלי חיים ולהפקת כוהל.
שאריות הסיבים לאחר מיצוי הסוכר משמשים להסקה במפעלי הסוכר ולייצור אנרגיה בשיטת ביומסה.
כמו כן הם משמשים כמאכל לבהמות, ובתאית שבהם משתמשים בתעשיית הנייר.
את המיץ המופק מגריסת הקנים ניתן לשתות.
בארצות אמריקה הדרומית נפוץ משקה אגואפנלה.
בתזונה הסינית ובתרבות הבדואית מייחסים למיץ זה תכונות רפואיות.
בעבר היה ניתן לרכוש בשווקים בישראל קני סוכר חתוכים (מוכרים בשם "קיינה"), ונהגו ללעוס אותם ולמצות מתוכם את המיץ.
כיום ניתן להשיג מיץ זה במספר מקומות בארץ.
שימוש אחר ההולך ומתרחב הוא בתור "דלק ביולוגי" - הפקת אתנול מקנה הסוכר וניצולו כדלק להנעת כלי רכב.
האתנול מופק מסוכר בדרך של התססה מיקרוביולוגית, בדומה לנעשה עם תירס בארצות הברית.
מדונם של קנה סוכר ביבול של 500 ק"ג סוכר לדונם, ניתן להפיק 250 ליטר אתנול, השווה בערכו האנרגטי לכ-200 ליטר דלק פוסילי נוזלי (בנזין).
ברזיל, המדינה בעלת שטחי הגידול הנרחבים ביותר בעולם של קנה סוכר, משתמשת בדלק זה או כביודלק מלא או בצורת תערובת עם בנזין מזה כשלושים שנה, ואף מייצאת אותו.
אפריקאים נחטפו ונמכרו לעולם החדש כעבדים כדי לעבוד בעבודה הקשה בשדות הסוכר.
יש שזיהו את קנה הסוכר עם הקנה הטוב המוזכר במקרא ועם ה"סיקורה" בתלמוד הירושלמי.
קנה הסוכר מוזכר אצל אסף הרופא כ"הקנה המתוק".
שאלת הגדרת קנה הסוכר בהלכה נידונה בעיקר בהלכות ברכות לגבי נוסח הברכה על הסוכר, האם הוא כפרי העץ, או שאינו נחשב פרי.
כמו כן ועל פי הכרעות הפוסקים הראשונים בנושא זה, הכריע הרדב"ז בשאלת הערלה שאינו נוהג בקנה הסוכר.
אורח חייהם של קוצרי קנה הסוכר מתואר ברומן "ציפורים מתות בסתר" מאת קולין מקאלוג.
קנה מצוי (שם מדעי: Phragmites australis), הוא מין של צמח רב-שנתי ממשפחת הדגניים שגובהו 3–5 מטר מהסוג קנה.
מקור השם במקרא ובספרות חז"ל.
קנה פירושו מקל או גבעול חלול.
גבעולים דמויי קנה אופייניים לרוב בני משפחת הדגניים, אך הטיפוסיים ביותר הם הגבעולים של הקנה המצוי, עבקנה, קנה־סוכר וחזרן (במבוק).
מקור שמו המדעי של הקנה המצוי (Phragmites) ביוונית הוא Phragma שמשמעה גדר או מסך.
השם מרמז לעובדה שהקנה המצוי גדל על גדות הנחלים במושבה צפופה (הקרויה חישה) המזכירה גדר.
(קיימת גרסה אחרת שלפיה מקור השם בעובדה שנעשה שימוש בקנה לבניית גדרות או מחיצות).
הצמח קרוי בערבית: قصب المكانس (קצב אלמכנאס) ובאנגלית: Common reed.
המילה קנה התגלגלה לשפה האנגלית לתיאור מקל מגבעול של חזרן או קנה מצוי (Cane), או אף צמחים כדוגמת קנה סוכר (Sugar cane).
לעיתים צומח הקנה המצוי ליד סוף מצוי שגם הוא צומח בגדות נחלים ושולי מים מתוקים, זה המקור לאזכורם יחד בישעיהו י"ט,ו' "קָנֶה וָסוּף קָמֵלוּ" ברבות הימים השתבש הביטוי לצירוף השגוי "קנה סוף" כשמו של הצמח, טעות השגורה בפי רבים.
הקנה המצוי הוא הצמח בעל התפוצה הנרחבת ביותר מכל הצמחים בעלי הפרחים, והוא מצוי בכל היבשות למעט אנטארקטיקה, ובכל סוגי האקלים מהטרופי ועד הארקטי.
תחום גידולו באזורים שבין קו רוחב 70° צפון, לקו רוחב 40° דרום, והוא נפוץ בעיקר באזורים הממוזגים.
המקומות היחידים בהם אין מוצאים את הקנה המצוי הם הקצה הדרומי של אמריקה הדרומית, אגן האמזונס, ניו זילנד, פולינזיה וחלקים באוסטרליה.
בתי־הגידול של הקנה המצוי הם: גדות נחלים, שולי מעיינות, ביצות, מלחות ולאורך תעלות ביוב פתוחות.
הקנה המצוי נפוץ בכל חלקי ארץ ישראל.
הוא עמיד בכמויות ניכרות של מליחות וזיהום לכן הוא אחד הצמחים השולטים בנוף של נחלי הארץ שזוהמו במי שופכין.
הקנה המצוי מכסה שטחים נרחבים ליד ים המלח (עינות קנה ועינות סמר), במקווי מים בעמק החולה, ובשולי בריכות הדגים.
שורש הקנה המצוי הוא קנה־שורש שזוחל על פני הקרקע או מתחתיה בכיוון הלחות והמים ומגיע לעומקים שבין 40 ס"מ למטר.
השורשים שיוצאים מקנה השורש מגיעים לעומק של עד מטר.
הגבעול הוא קנה ברוחב ממוצע של 2.5 ס"מ, זקוף, גבוה, חזק וגמיש שבדרך כלל אינו מסתעף.
הגבעול עטוף בקליפה דקה, גמישה, מבריקה וחזקה מאוד הקרויה במקורות "קרומית של קנה".
הקנה חלול לאורך הפרק, אך במפרק הוא מלא בחומר רך, הקרוי במשנה בשם "כְּכִי".
הגבעול יכול להגיע לגובה של עד חמישה מטרים, אך בדרך כלל גובהו 2–3 מטרים.
העלים ערוכים לאורך הגבעול בשני טורים, אך לפעמים נוטים העלים בחלק העליון של הגבעול לצד אחד ומשווים לצמח מראה של דגל מתנופף על תורן.
העלה צר בבסיסו מתרחב במרכז ומתחדד בקצהו (בניגוד לעלה העבקנה שנראה כראש חנית).
הוא מאופיין בהתארכויות בולטות דמויות כנפיים עם תוספת של ציצת שערות בגוון חום סגלגל הצמודה לגבעול, שצומחת בסוף יוני.
קצה העלה (הטרף) שאורכו כחצי מטר, ניצב לקנה.
העלים שטוחים ברוחב של 15–30 מ"מ ומסתיימים בקצה חד.
גוון העלים ירוק־אפור בזמן הצמיחה.
הצמח מקבל גוון חום בסתיו ורוב העלים נושרים.
התפרחת – מַכְבֵּד גדול שאורכו 20–60 ס"מ וצבעו בדרך כלל סגלגל, נראית כמברשת גדולה בראשי הקנים המתבדרת ברוח ומורכבת משיבוליות באורך 10–15 מ"מ (יחידות הפריחה בדגניים) בנות 3–7 פרחים.
הענפים הקצרים בין הפרחים נושאים שערות לבנות ארוכות בולטות.
הפרח התחתון זכרי ובו 1–3 אבקנים, והאחרים דו־מיניים, מכילים שחלה נטולת שערות ושלושה אבקנים.
בבתי גידול מלוחים מתפתח הקנה המצוי במופע מיוחד.
הצמח נמוך, מסתעף, העלים קצרים וקצות העלים קוצניים.
כאשר משתנה בית הגידול, למשל בתקופת יובש, הקנה המצוי אינו מת, אלא לובש מופע דומה למופע של קנה הגדל במלחות.
הקנה המצוי פורח בין יוני לדצמבר, החל מאוגוסט כבר נוצרים זרעים.
הזרעים נפוצים ברוח ומסוגלים לנבוט בתנאי שיש בקרקע לחות מספקת, בטווח מליחות נרחב.
יעילות הפצת הזרעים ברוח מוכחת במהירות שבה צומח הקנה המצוי בכל בית גידול לח חדש.
לדוגמה, בשולי תעלת ביוב של מקלחות במחנה צבאי המוקם בלב השממה.
הקנה מתפשט גם ברבייה וגטטיבית באמצעות קנה־שורש המתפשט בכל הכיוונים כשהוא זוחל על פני הקרקע או מתחת לה וכן על פני המים.
באביב, בבואו במגע עם קרקע לחה, מצמיח קנה השורש גבעולים חדשים ומשתרש.
תהליך זה קורה מהמפרק גם אם קנה השורש נותק מצמח האם.
קצב ההתפשטות תלוי בגורמים רבים.
באירופה נמדד קצב התארכות אופקית שנתי של 1–2 מטר.
הקנה המצוי צומח באביב, צמיחתו מהירה במיוחד בסוף האביב ובעונת הקיץ.
קצב הצמיחה של הקנה מהיר במיוחד לאחר שרפה.
הקנה המצוי פורח בין יוני לדצמבר.
בתחילת הסתיו עוברות יתרות המזון מהעלים והגבעול למערכת קנה השורש.
ובחורף העלים מתים ונושרים והגבעול החום שנותר מתעצה.
בעונת החורף מפגין קנה השורש של הקנה המצוי עמידות גם בהצפה ממושכת.
זו הסיבה שהוא גדל כה קרוב למים, במקומות שהמים גואים בחורף ונסוגים בקיץ.
זו גם הסיבה שניתן לראות צמחי קנה מצוי חיים צומחים בתוך המים, לדוגמה בכנרת.
במדינות מסוימות בארצות הברית דוגמת וירג'יניה נחשב הקנה המצוי למין פולש.
כוח החיות שלו, עמידותו לזיהום ולשריפות, יחד עם יכולת ההתרבות שלו בעזרת קנה השורש גרמו לכך שבשטחים מוצפים רבים, הקנה השתלט על הנוף ודחק צמחייה מקומית.
בנוסף, נשירת העלים בסתיו יוצרת שכבה עבה של עלים המונעת מצמחים אחרים להתפתח.
בשל כך נעשים בארצות אלה ניסיונות לעקור את הקנה מחלק מהאזורים.
ניסיונות אלה – שכוללים עקירה של הקנים, כיסוי הגדמים בפלסטיק שחור, הצפה ממושכת, ושימוש בקוטלי עשבים – זוכים להצלחה חלקית בלבד.
הקנה נזכר מספר פעמים במקרא כצמח הגדל בסמוך למים.
החיות השוכנות בין הקנים – בתיאור החיה המופלאה "בהמות" כתוב: "תַּחַת-צֶאֱלִים יִשְׁכָּב-- בְּסֵתֶר קָנֶה וּבִצָּה".
החיה המסתתרת בקנים קרויה: "חַיַּת קָנֶה".
קנה כמשענת רעועה – הקנה הנשבר בנקל אינו יפה לשימוש כמשענת ועשוי לפצוע את הנסמך עליו.
הקנה כסמל לאחידות – כאשר מספר שיבולים צומחות (עולות) מקנה אחד, נחשב הדבר סמל לאחידות והסכמה.
מוזכר לראשונה בחלום פרעה בו בולעות השיבולים השדופות את אלו הבריאות: "וְהִנֵּה שֶׁבַע שִׁבֳּלִים עֹלוֹת בְּקָנֶה אֶחָד".
מונחים שנגזרו מקנה – במשך השנים החל נוהג לכנות דברים דמויי צינור בשם קנה.
קנה המאזניים – כינוי למוט שכפות המאזנים תלויות עליו: "הַזָּלִים זָהָב מִכִּיס, וְכֶסֶף בַּקָּנֶה יִשְׁקֹלוּ".
ספרות חז"ל עשירה מאוד בתיאור הקנה, בשימוש בו וביצירת מטבעות לשון המכילים את המילה קנה – שבחלקם אנו משתמשים עד היום.
תיאור הקנה על פי ספרות חז"ל
אבותינו הכירו היטב את צמח הקנה המצוי.
בספרות חז"ל מצוי המידע הבא על הקנה:
בית הגידול – "סימן לנחלים קנים".
הקנה חלול – "ועשרים ושמונה קנים, כחצי קנה חלול--ארבעה עשר לסדר זה, וארבעה עשר לסדר זה".
הקנה רך – "לעולם יהא אדם רך כקנה".
הקנה עשוי מפרקים ובמפרק שביניהם יש חומר ספוגי רך הקרוי כְּכִי.
– "שפופרת הקנה שחתכה לקבלה--טהורה, עד שיוציא את כל הככי".
הגבעול עטוף בקליפה דקה – "קרומית של קנה".
הכנת מחצלות – "מחצלת שעשה לה קנים לאורכה, טהורה; וחכמים אומרין, עד שיעשם כמין כי.
עשאם לרוחבה--אם אין בין קנה לחברו ארבעה טפחים, טהורה".
"מחצלת הקנים ושל חלף, טהורה".
מטבע הדברים, התרכזה תעשיית המחצלות באזורי הביצות, הספרות התלמודית מזכירה את "מחצלות אושה", משמע היו קנים בשפע באזור עין אפק.
גדרות בין שדות או בין בתים – "מחיצת הקנים--אם אין בין קנה לחברו שלושה טפחים כדי שייכנס הגדי, הרי זו כמחיצה".
קנה מידה – "נפל לבור ועלה, מדדו בקנה".
מכל למים – "וקנה של עני שיש בו בית קיבול מים".
הרחקת קני צרעות – "התיז את הצרעה בקנה".
כלי עבודה לשוחט – "השוחט במגל יד, בצור, ובקנה--שחיטתו כשרה".
כלי כתיבה – ביוונית היה קרוי הקנה המצוי kalamos (משם עשה דרכו ללטינית Calamus), מכאן המקור למילה קולמוס (עט).
כוורת לדבורים – "וכוורת הקש, וכוורת הקנים".
חומר לבנייה – בעיקר לצורכי קירוי גגות.
"זה שהוא בונה צריך שישה דברים : מים ועפר ועצים ואבנים וקנים וברזל.
ואם תאמר עשיר הוא ואינו צריך לקנים הרי הוא צריך לקני המדה".
כלי נגינה – החליל של בית המקדש היה עשוי קנה: "חליל שבמקדש של קנה היה ומימות משה היה פעם אחת צפוהו זהב ולא היה קולו ערב כמות שהיה נטלו צפויו וחזר קולו להיות ערב לכמות שהיה".
הערה: גם באנגלית נגזר שמו של החלק הרוטט בכלי הנשיפה מן הקנה (Reed).
פיסה של קנה משמשת כפייה של כלי נגינה נוספים כקלרינט ואבוב.
את הקנה הנדרש למטרות הנ"ל גידלו במשק חקלאי.
עניים, חסרי פרנסה היו נוהגים לצאת למקווי הים לקצוץ (לקטול) קנים ומכאן מקור הביטוי "קטלא קניא" (קוטל קנים).
יש בספרות התלמודית עדויות לעבודתם של קוטלי הקנים, לדוגמה המנהג להצית אש באגם לאחר הקטיל: "המצית את האור בחישת קנים".
השפה העברית עשירה בביטויים שמקורם מן המקרא ומן מהספרות התלמודית הכוללים את המילה קנה:
משענת קנה רצוץ – קנה סדוק הנשבר בקלות, משל לאדם או גוף שלא ניתן לסמוך על הבטחותיו.
קנה מידה – יחס הגדלים בין דגם למציאות או אף אמצעי להשוואה ושיפוט.
קוטל קנים – ביטוי מזלזל שמשמעו אדם חסר ערך.
דחה בקנה – מתחמק מעזרה בסיוע תירוץ קלוש.
הושיט קנה – הושיט סיוע.
נעץ קנה במקום – מי שמתבסס במקום מסוים.
עלו בקנה אחד – אנשים המשלימים זה את זה.
רך כקנה – אדם ותרן.
הקדים קנה לושט – אדם שבלע מזון בצורה לא טובה.
קנה הנשימה מזכיר בצורתו את גבעול הקנה.
בנוסף לכל השימושים בקנה מתקופת המקרא והתלמוד שהוזכרו לעיל, נעשו בקנה בארץ ישראל ובמזרח התיכון שימושים נוספים כגון: ייצור חצים, שזירת חבלים והכנת מטאטאים עדינים מהתפרחת הצעירה.
אצל הרומאים היה מנהג לרפא זרוע או רגל של ילד שנשברו על ידי חבישה של פצלות של קנה על השבר, אמירת מילות כישוף והעברת שלושה קנים על פיו של הילד והשלכתם לזרם.
ערביי ארץ ישראל נהגו לשלוף את קנה השורש של הקנה ולאכול את ליבתו לאחר בישולו או צלייתו.
בעיראק נוהגים עד היום להכין מהשורשים מאכל המעורב בסוכר והמכונה קורייט.